CELEX: 62010CN0351
Language: lt
Date: 2010-07-12 00:00:00
Title: Byla C-351/10: 2010 m. liepos 12 d. Verwaltungsgerichtshof (Austrija) pateiktas prašymas priimti prejudicinį sprendimą — Zollamt Linz Wels

9.10.2010   
            
            
               LT
            
            
               Europos Sąjungos oficialusis leidinys
            
            
               C 274/10
            
         2010 m. liepos 12 d.Verwaltungsgerichtshof (Austrija) pateiktas prašymas priimti prejudicinį sprendimą — Zollamt Linz Wels
   
   (Byla C-351/10)
   ()
   2010/C 274/14
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgerichtshof
   
   
      Šalys pagrindinėje byloje
   
   
      Pareiškėja: Zollamt Linz Wels
   
   
      Atsakovės: Unabhängiger Finanzsenat, Außenstelle Salzburg
   
   
      Kita procedūros šalis: LAKI D.O.O.E.L.
   
      Prejudiciniai klausimai
   
   
               1.
            
            
               Ar 1993 m. liepos 2 d. Komisijos reglamento (EEB) Nr. 2454/93, iš dalies pakeisto 2001 m. gegužės 4 d. Reglamentu (EB) Nr. 993/2001 (1), 558 straipsnio 1 dalį kartu su 555 straipsnio 1 dalies c punktu reikia aiškinti taip, kad transporto priemonė yra netinkamai naudojama vidaus vežimui jau tuo metu, kai ji pakraunama ir prekės pradedamos vežti, jei komerciškai naudojamai transporto priemonei buvo išduotas leidimas atlikti vidaus pervežimą tarp dviejų valstybių narių, prekės pakraunamos vienoje iš dviejų valstybių narių, tačiau paskirties (planuojamo iškrovimo) vieta yra kitoje nei šios dvi valstybės narės valstybėse narėse ir kitos valstybės narės atžvilgiu nėra išduotas leidimas?
            
         
               2.
            
            
               Teigiamai atsakius į pirmąjį klausimą, ar 1992 m. spalio 12 d. Tarybos reglamento (EEB) Nr. 2913/92 (Muitinės kodekso) (2) 204 straipsnio 1 dalies a punktą, atsižvelgiant į 215 straipsnį, reikia aiškinti taip, kad tokiu atveju skola muitinei atsiranda pakrovimo valstybėje narėje ir ši valstybė narė kompetentinga surinkti importo muitą, nors tik iškrovimo metu paaiškėja, jog pervežimas buvo atliktas į valstybę narę, kurios atžvilgiu nėra leidimo atlikti vidaus vežimą?
            
         
               3.
            
            
               Be to, teigiamai atsakius į pirmąjį klausimą, ar 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (3) 61 straipsnį reikia aiškinti taip, kad tokiomis aplinkybėmis importas buvo atliktas į pakrovimo valstybę narę ir ši valstybė narė kompetentinga surinkti importo pridėtinės vertės mokestį, nors tik iškrovimo metu paaiškėja, jog pervežimas buvo atliktas į valstybę narę, kurios atžvilgiu nėra leidimo atlikti vidaus vežimą?
            
         
      (1)  OL L 253, p. 1; 2004 m. specialusis leidimas lietuvių k., 2 sk., 6 t., p. 3.
   
      (2)  OL L 302, p. 1; 2004 m. specialusis leidimas lietuvių k., 2 sk., 4 t., p. 307.
   
      (3)  OL L 347, p. 1.